《同廖继道游洞霄》
宋代·陈伯山

胜日事幽寻，乘兴从所适。
西风飘杖履，偶作洞霄客。
穿云渡涧岗，扪萝转空碧。
七人今何在，九销峰峦峦。
黄冠喜我辈，倾怀论宿昔。
汲泉煮山苗，异气穿几席。
区区名利人，到此尘机息。

作者简介：陈伯山（一一一六～？），字仁叔，号东湖寓客（《洞霄诗集》卷三），莆田（今属福建）人。高宗绍兴十八年（一一四八）进士（《绍兴十八年同年小录》）。官从政郎、上高县丞。事见《淳熙三山志》卷二八。